rejauldu/bengali-wikipedia huggingface dataset:
শহীদ করিমুল্লাহ (জন্ম: ১৪ ফেব্রুয়ারি ১৯৪৮) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ২০০২ সালের ৩ অক্টোবর তিনি পাকিস্তান নৌবাহিনীর সর্বোচ্চ পদ নৌপ্রধান হিসেবে নিযুক্ত হন; ২০০৫ সালের ৬ অক্টোবর তার ৪০ বছরের দীর্ঘ নৌ সামরিক জীবনের অবসান ঘটে চাকরি থেকে অবসর গ্রহণের মাধ্যমে।  এরপর তাকে সৌদি আরবে পাকিস্তানের রাষ্ট্রদূত হিসেবে নিয়োগ দেওয়া হয়, তিনি এ দায়িত্বে ২০০৯ পর্যন্ত ছিলেন।  নৌ জীবন শহীদের জন্ম ১৯৪৮ সালের ১৪ ফেব্রুয়ারি সিন্ধু প্রদেশের করাচিতে, তার পূর্বপুরুষ হায়দ্রাবাদ রাজ্যতে থাকতেন। শহীদের বাবা রাজকীয় ভারতীয় নৌবাহিনীর একজন নাবিক ছিলেন যিনি পরে রাজকীয় পাকিস্তান নৌবাহিনীর একজন কর্মকর্তা (লেফটেন্যান্ট কমান্ডার) হয়েছিলেন।  করাচির একটি স্থানীয় স্কুলে পড়ার পর শহীদ ডি. জে. সাইন্স কলেজে ভর্তি হন এবং ১৯৬৫ সালে পাকিস্তান নৌবাহিনীতে ক্যাডেট হিসেবে যোগ দেন। পাকিস্তান মিলিটারি একাডেমিতে তার প্রশিক্ষণ হয়, এবং তাকে খুব দ্রুত ব্রিটেনে পাঠানো হয়, তিনি ওখানে নৌবাহিনীর মূল প্রশিক্ষণ গ্রহণ করেন। ব্রিটিশ নৌবাহিনীর যুদ্ধ-জাহাজ এইচএমএস মারকিউরিতে তিনি ১৯৬৮ সালের অক্টোবরে মিডশিপম্যান হন। ১৯৭১ সালের একেবারে শুরুর দিকে তিনি সাব লেফটেন্যান্ট হিসেবে পাকিস্তান নৌবাহিনীর অপারেশন্স শাখায় কর্মকর্তা হিসেবে যোগ দেন এবং তার সার্ভিস নম্বর করা হয় পিএন - ১১২৬।  ১৯৭১ সালে তাকে পূর্ব পাকিস্তানে নিয়োগ প্রদান করা হয়, তিনি একটি গানবোটে নিয়োগ পান। ১৯৭১ সালের ডিসেম্বরে যুদ্ধ শেষ হলে তিনি যুদ্ধবন্দী হিসেবে ভারতে যান, এবং ওখান থেকে ১৯৭২ সালে নিজ দেশ পাকিস্তানে গেলে তাকে সিতারা-ই-জুরাত পদক প্রদান করা হয় তার পূর্ব পাকিস্তানে যুদ্ধের অবদানের জন্য।  পাকিস্তানে তাকে পাকিস্তান নৌবাহিনী ওয়ার কলেজে অধ্যায়নে নিযুক্ত করা হয়। তিনি এখানে কৃতিত্বের সাথে অধ্যায়ন শেষ করেন।  তিনি পাকিস্তান নৌবাহিনীর দুটি যুদ্ধ-জাহাজের অধিনায়ক হিসেবে কাজ করেন।  তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯৪৮-এ জন্ম বিষয়শ্রেণী:ভারত-পাকিস্তান যুদ্ধ ১৯৭১-এর পাকিস্তানি নৌ সদস্য বিষয়শ্রেণী:করাচির ব্যক্তি বিষয়শ্রেণী:পাকিস্তানি যুদ্ধবন্দী বিষয়শ্রেণী:লেজিওঁ দনর প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:জীবিত ব্যক্তি বিষয়শ্রেণী:নিশান-ই-ইমতিয়াজ প্রাপক
নিচের তালিকাটি হচ্ছে উড়োজাহাজ, হেলিকপ্টার, এবং নভোযান রপ্তানিকারক দেশ গুলোর তালিকা। তথ্যটি ২০১২ এর, অর্থের পরিমাণ মিলিয়ন মার্কিন ডলার-এ দেখানো হলো। তথ্যটি দি অভজারবেটরী অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷   # দেশ মূল্য (মিলিয়ন)১৩৯,৬৩০২৩৫,৭১৭৩৩২,২৬৭৪৭,৩২২৫৫,১২৬৬১,৯১৬৭১,৪২০৮১,১৫৪৯১,১৪৭১০৮৬৮১১৮৪৭১২৭০৯১৩৬১১১৪৪৬৪১৫৪১৯১৬৩৮১১৭৩৪২১৮৩২১১৯২৮৬২০২৮৪   তথ্যসূত্র    অভজারবেটরী অফ ইকোনমিক কমপ্লেক্সিটি - যেসব দেশ উড়োজাহাজ, হেলিকপ্টার, এবং নভোযান রপ্তানি করে। (২০১২)   * * বিষয়শ্রেণী:বায়বান্তরীক্ষ বিষয়শ্রেণী:পণ্য রপ্তানি অনুযায়ী দেশের তালিকা
আল-আকসা শহীদ ব্রিগেড ( ) হল পশ্চিম তীর  এবং গাজা ভূখণ্ডে অবস্থিত ফিলিস্তিনি সশস্ত্র গোষ্ঠীগুলির একটি ফাতাহ -সমর্থিত জোট ।   ২০০০ সালে দ্বিতীয় ইন্তিফাদার সময় তৈরি হওয়া, ব্রিগেডটি পূর্বে ফাতাহ রাজনৈতিক দলের সরকারী সশস্ত্র শাখা হিসেবে কাজ করত এবং ২০০৭ সালে তাদের থেকে আলাদা হয়ে যায়।  বর্তমানে, সংগঠনটি রাজনৈতিকভাবে ফাতাহের সাথে যুক্ত রয়েছে  এবং তবুও মাঝে মাঝে নিজেকে দলের সশস্ত্র শাখা হিসেবে উপস্থাপন করে, যা ফাতাহ নেতৃত্ব কর্তৃক প্রত্যাখ্যাত একটি সংগঠন।[1][4]  ২০০০ সাল থেকে আল-আকসা শহীদ ব্রিগেড ইসরায়েলি সামরিক ও বেসামরিক লক্ষ্যবস্তুতে বিভিন্ন সশস্ত্র আক্রমণ চালিয়েছে। উল্লেখযোগ্যভাবে, তারা হামাস এবং অন্যান্য ফিলিস্তিনি মিত্র দলগুলির সাথে চলমান গাজা যুদ্ধে (২০২৩-বর্তমান) অংশগ্রহণ করেছে।   ব্রিগেডটিকে ইসরায়েল, ইউরোপীয় ইউনিয়ন, কানাডা, জাপান, নিউজিল্যান্ড, এবং মার্কিন যুক্তরাষ্ট্র একটি সন্ত্রাসী সংগঠন হিসাবে চিহ্নিত করেছে।"Foreign Terrorist Organizations (FTOs)" , U.S. Department of State, 11 October 2005  তথ্যসূত্র  বিষয়শ্রেণী:ফিলিস্তিনি জাতীয়তাবাদ বিষয়শ্রেণী:ফিলিস্তিনি স্বাধিনতাকামী সংঘঠন
Evaluates and returns the maximum of a list of numeric values (with up to 3 parameters). The parameters can be numeric expressions that will be evaluated. Empty or missing parameters are ignored.   ব্যবহার    Syntax {{max | value1 | value2 | value3 }}   উদাহরণ  {{max}} →   {{max|}} →   {{max|-7}} →   {{max|-7|}} →   {{max|-7|5}} →   {{max|-7|5|}} →   {{max|-7|5|8}} →   {{max|40*41|300+30}} →   {{max|100+10|300+30|200+20}} →    আরও দেখুন   টেমপ্লেট:Min - for a minimum value, used the same way.  টেমপ্লেট:Max/2  টেমপ্লেট:Max/3  টেমপ্লেট:Max/4  টেমপ্লেট:Max/5  টেমপ্লেট:Max/6  Max
বার্মিংহাম সেন্ট্রাল মসজিদ ইংল্যান্ডের বার্মিংহামের হাইগেট এলাকার একটি মসজিদ। এটি বার্মিংহাম মসজিদ ট্রাস্ট কর্তৃক পরিচালিত হয়। সংস্থাটি বার্মিংহাম কেন্দ্রীয় মসজিদটিকে দেওবন্দি হিসেবে শ্রেণিবিভাগ করে। মহিলাসহ মসজিদটির ধারণক্ষমতা ৪,৫০০। মসজিদটিতে একটি শরিয়াহ কাউন্সিল রয়েছে যা ২০১৬ সালে বিবাহ বিচ্ছেদের জন্য ৪০০ টি অনুরোধ পরিচালনা করেছে।  মসজিদটিতে ২১ টি তালিকাভুক্ত তহবিল রয়েছে। এর চেয়ারম্যান হলেন মুহাম্মদ আফজাল এবং ভাইস চেয়ারম্যান হলেন মোহাম্মদ সরোয়ার।   ইতিহাস  ১৯৮১ সালে মিনারের শীর্ষে একটি সোনার গম্বুজ যুক্ত করা হয়। ১৯৮৬ সালে মসজিদে সীমাবদ্ধতার মধ্যে প্রার্থনা করার জন্য অনুমতি চাইলে অনুমতি দেওয়া হয়। ১৯৮৮ ও ১৯৯০ সালের মধ্যে, আল-হিজরাহ স্কুল স্মল হিথের মিডল্যান্ড হাউজে স্থানান্তরিত হওয়ার আগে মসজিদের ভিতরে তিনটি ভাড়া নেওয়া কক্ষে শিশুদের পড়াশোনা করিয়েছিল।  ২০০৬ সালে ওয়েস্ট মিডল্যান্ডস ফায়ার সার্ভিস মসজিদ ভবনের একটি অফিসের আগুন নিভায়। এটি খুব বেশি ছড়িয়ে না পড়লেও ইলেকট্রনিক্সের ব্যাপক ক্ষতি হয় এবং কাগজপত্র ধ্বংস হয়ে যায়।  ২০১১ সালের ডিসেম্বর মাসে ফেসবুকে একজন লোক মসজিদে বোমা হামলার হুমকি দিলে তাকে গ্রেফতার করা হয়।  ২০১৭ সালের এপ্রিল মাসে ইংলিশ ডিফেন্স লিগের (ইডিএল) প্রতিবাদের পর, বার্মিংহাম কেন্দ্রীয় মসজিদ সেই বিক্ষোভগুলো মোকাবিলার এবং আস্থাযোগ্য সংলাপ প্রচারের লক্ষ্যে একটি চা পার্টি করে।   চিত্রশালা    আরও দেখুন   ইংল্যান্ডের মসজিদের তালিকা  লিডস গ্র্যান্ড মসজিদ  ব্রিস্টল জামে মসজিদ  ইস্টন জামে মসজিদ   তথ্যসূত্র    বহিঃসংযোগ   বার্মিংহাম কেন্দ্রীয় মসজিদ ওয়েবসাইট  বিবিসিতে বার্মিংহাম কেন্দ্রীয় মসজিদ  "জনসাধারণ শহরের মসজিদটি ভ্রমণ করতে চায়"   বিষয়শ্রেণী:ইংল্যান্ডের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দেওবন্দি মসজিদ
মহম্মদ সেলিম (জন্ম: ৫ জুন ১৯৫৭) একজন ভারতীয় রাজনৈতিক ব্যক্তিত্ব। যার প্রপিতামহের বসতি ছিল তদানিন্তন আসামের অন্তর্গত সিলেট (বর্তমান বাংলাদেশ) জেলায়। তিনি সিপিআই(এম) পশ্চিমবঙ্গ রাজ্য কমিটির বর্তমান সম্পাদক। সেলিম ২০১৫ সালে ২১ তম বিশাখাপত্তনম পার্টি কংগ্রেসে ভারতের কমিউনিস্ট পার্টি (মার্ক্সবাদী) দলের পলিটব্যুরো সদস্য নির্বাচিত হন। তিনি ভারতের ১৬ তম লোকসভা নির্বাচনে রায়গঞ্জ লোকসভা কেন্দ্র থেকে সাংসদ হিসেবে নির্বাচিত হন। এর পূর্বে ১৪ তম লোকসভায় তিনি কলকাতা উত্তর পূর্ব লোকসভা কেন্দ্র থেকে সাংসদ ছিলেন।   শিক্ষাজীবন  মহম্মদ সেলিম মৌলানা আজাদ কলেজ থেকে দর্শন বিভাগে পড়াশোনা করেন। এখানকার পড়াশোনা শেষ করার পর তিনি স্নাতকোত্তর ডিগ্রির জন্য যাদবপুর বিশ্ববিদ্যালয় এ ভর্তি হন।   রাজনৈতিক জীবন  কলেজ জীবনেই মহম্মদ সেলিম ছাত্র রাজনীতিতে যুক্ত হয়ে পড়েন। যাদবপুর বিশ্ববিদ্যালয় এ ছাত্র আন্দোলন করার সময় তিনি তার পরবর্তী রাজনৈতিক জীবনের সহকর্মী নীলোৎপল বসু  এবং মানব মুখোপাধ্যায়ের সাথে পরিচিত হন।  মহম্মদ সেলিম ১৯৯১ সাল থেকে ২০০১ সাল পর্যন্ত দশ বছর ভারতের কমিউনিস্ট পার্টি (মার্ক্সবাদী)  দলের যুব সংগঠন ভারতের গণতান্ত্রিক যুব ফেডারেশনের সাধারণ সম্পাদক ছিলেন। ১৯৯০ সালেই তিনি তিনি ভারতীয় আইনসভার উচ্চকক্ষ রাজ্যসভার সদস্য নির্বাচিত হন এবং পরপর  দুবার তিনি রাজ্যসভার সাংসদ নির্বাচিত হন। ১৯৯০ থেকে ২০০১, মোট ১১ বছর মহম্মদ সেলিম রাজ্যসভার সাংসদ ছিলেন। ২০০১ সালের বিধানসভা নির্বাচনে তিনি এন্টালি বিধানসভা কেন্দ্র  থেকে ভোটে লড়েন এবং ষষ্ঠ বামফ্রন্ট সরকারের মন্ত্রী হন।  ২০০৪ লোকসভা নির্বাচনে মহম্মদ সেলিম  কলকাতা উত্তর পূর্ব লোকসভা কেন্দ্র থকে লোকসভার সদস্য নির্বাচিত হন।  ২০০৯ সালে সেলিম কলকাতা উত্তর লোকসভা কেন্দ্র থেকে ভোটে লড়ে সর্বভারতীয় তৃণমূল কংগ্রেস প্রার্থী সুদীপ বন্দ্যোপাধ্যায়ের কাছে পরাজিত হন।  ২০১৪ সালে মহম্মদ সেলিম রায়গঞ্জ লোকসভা কেন্দ্র থেকে ভোটে লড়ে ষোড়শ লোকসভার সদস্য হন। ২০১৯ সালের লোকসভা নির্বাচনে তিনি রায়গঞ্জ কেন্দ্র থেকে আবার ভোটে লড়েন এবং তৃতীয় স্থানে শেষ করেন।  ২০২১ সালে পশ্চিমবঙ্গ বিধানসভা নির্বাচনে তিনি চণ্ডীতলা বিধানসভা কেন্দ্র থেকে লড়েন এবং আবারও তৃতীয় হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:ভারতীয় মুসলিম বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:কলকাতার রাজনীতিবিদ বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:উত্তর দিনাজপুর জেলার ব্যক্তি বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:১৪, ১১ জুন ২০২১ (ইউটিসি) শ্রীশ্রী কালী মাতা মন্দির, জিনারদী   – (অপসারণের প্রস্তাবনা দেখুনলগ দেখুন) () ছোট নিবন্ধ, উল্লেখযোগ্যতা নির্ণয়ে যথেষ্ট তথ্য ও তথ্যসূত্র নেই — Meghmollar2017 • আলাপ • ১১:০২, ৩ জুন ২০২১ (ইউটিসি)   অপসারণ করা হোক উল্লেখযোগ্যতা প্রমাণের জন্য প্রয়োজনীয় তথ্য নেই। — রিয়াজ (আলাপ) ১১:১০, ৩ জুন ২০২১ (ইউটিসি)  অপসারণে  — মো. হাসিব আফিফ (আলাপ) ১২:৩২, ৭ জুন ২০২১ (ইউটিসি)  : নিবন্ধের উল্লেখযোগ্যতা সনাক্ত করার জন্য পর্যাপ্ত তথ্য ও তথ্যসূত্র নেই। —গোলাম মুকিত ☆ (আলাপ) ☆ ১৮:২৪, ৭ জুন ২০২১ (ইউটিসি)  অপসারণে  -ধর্মমন্ত্রী ওয়াইস আলাপ   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অজয় যাদব মন্ডল (জন্ম ২৫ ফেব্রুয়ারি ১৯৯৬) একজন ভারতীয় ক্রিকেটার। ৬ অক্টোবর ২০১৬-এ ২০১৬-১৭ রঞ্জি ট্রফিতে ছত্তিশগড়ের হয়ে প্রথম-শ্রেণীর ক্রিকেটে অভিষেক হয়। ২৯ জানুয়ারি ২০১৭-এ ২০১৬-১৭ আন্তঃরাজ্য টোয়েন্টি-২০ টুর্নামেন্টে ছত্তিশগড়ের হয়ে তার টি-টোয়েন্টিতে অভিষেক হয়। ২০১৮-১৯ বিজয় হাজারে ট্রফিতে ছত্তিশগড়ের হয়ে ৩০ সেপ্টেম্বর ২০১৮-এ তার লিস্ট এ অভিষেক হয়   ২০২৩ মৌসুমের জন্য অজয় মন্ডল ডনকাস্টার টাউন ক্রিকেট ক্লাবে তাদের বিদেশী প্রো হিসাবে চুক্তিবদ্ধ হয়েছেন।   আইপিএল ক্যারিয়ার  অলরাউন্ডার ব্যাটসম্যান হিসেবে আইপিএল ২০২৩ সংস্করণের জন্য চেন্নাই সুপার কিংস অজয়কে বেছে নিয়েছে। চেন্নাই সুপার কিংস আড়াই লক্ষ টাকায় তাঁকে দলে নেয়। ৭ এপ্রিল ২০২৩ পর্যন্ত, অজয় এখনও আইপিএলে অভিষেক করেননি।   তথ্যসূত্র    বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ছত্তিশগড়ের ক্রিকেটার বিষয়শ্রেণী:দুর্গের ব্যক্তি
পিসি কে আরিয়ান বৈদিক হিন্দু এইডেড স্কুল  মরিশাসের ভ্যাকোয়াস-ফিনিক্সের একটি প্রাথমিক বিদ্যালয়,, যা শিক্ষার্থীদের প্রাথমিক শিক্ষা শংসাপত্র (সিপিই) এর জন্য  তৈরি করে।   ১৯১৮ সালে এটি পণ্ডিত কেশিনাথ কিস্তো কর্তৃক প্রতিষ্ঠিত হয়েছিল এবং এটি মরিশাসের আর্য সমাজের অংশ।   তথ্যসূত্র    বহিঃসংযোগ    পিসি কে আরিয়ান বৈদিক হিন্দু এডেড স্কুল ফেসবুক সাইট  বিষয়শ্রেণী:মরিশাসে হিন্দুধর্ম বিষয়শ্রেণী:মরিশাসের বিদ্যালয় বিষয়শ্রেণী:মরিশাসের হিন্দু বিদ্যালয়
রুহানি বোনেরা () হল ডাঃ জাগৃতি লুথরা প্রসন্ন প্রতিষ্ঠিত একটি সঙ্গীত দল এবং তিনি এর প্রধান কণ্ঠশিল্পী। তারা ভারতের নতুন দিল্লির সুফি গায়ক। জাগৃতি লুথরা প্রসন্ন তাদের পরিবেশনার মাধ্যমে সুফি সঙ্গীত এবং আধ্যাত্মিকতার প্রচারের দিকে মনোনিবেশ করে গোষ্ঠীটির নেতৃত্ব দিয়ে চলেছেন।  রুহানি বোনেরার প্রতিষ্ঠাতা ও প্রধান কণ্ঠশিল্পী জাগৃতি লুথরা প্রসন্ন তাদের সঙ্গীত যাত্রার অগ্রভাগে ছিলেন। সুফি সঙ্গীতের প্রতি তার নিবেদন এবং তার অনন্য কণ্ঠ প্রতিভা গোষ্ঠীটির সাফল্যকে রূপ দিতে সহায়ক হয়েছে। সঙ্গীতে প্রসন্নের প্রেক্ষাপট এবং সঙ্গীতের মাধ্যমে সুফিবাদের বার্তা ছড়িয়ে দেওয়ার প্রতি তার অঙ্গীকার যথাযথ স্বীকৃতি অর্জন করেছে।   প্রাথমিক জীবন  ডাঃ প্রসন্ন এবং ডাঃ নেগি ভারতের দিল্লিতে একটি হিন্দু পরিবারে জন্মগ্রহণ করেন এবং বেড়ে ওঠেন। ডাঃ প্রসন্ন পাঞ্জাব থেকে এবং ডাঃ নেগি উত্তরাখণ্ড থেকে এসেছেন।  প্রসন্ন কিরানা ঘরানা থেকে কেতকী ব্যানার্জির অধীনে তার মৌলিক রাগদারি তালিম নিয়েছেন। তিনি ভারতীয় শাস্ত্রীয় সঙ্গীত শিখেছিলেন রিতেশ মিশ্র এবং তার বাবা পদ্মভূষণ বেনারস ঘরানার পণ্ডিত রাজন মিশ্র। তিনি ওস্তাদ সাখাওয়াত হুসেনের একজন আন্তরিক শিষ্য, যিনি রামপুর-সাহাসওয়ান ঘরানার পদ্মভূষণ ওস্তাদ মুশতাক হোসেন খানের নাতি। তিনি ওস্তাদ সাখাওয়াত হুসেনের কাছ থেকে সুফি এবং গজল গায়কির কারিগরি শিখেছিলেন।  নেগি তার ঠাকরদা শ্রী শিবচরণ পাণ্ডের দ্বারা অনুপ্রাণিত হয়ে অল্প বয়সেই ভারতীয় শাস্ত্রীয় সঙ্গীত শিখতে শুরু করেন। তিনি বিপিন মুদগালিয়া এবং ইন্দু মুদ্গলের কাছ থেকে ভারতীয় শাস্ত্রীয় সঙ্গীত শিখেছিলেন।  নেগি বিভিন্ন ভারতীয় টিভি রিয়েলিটি শো যেমন ভয়েস অফ ইন্ডিয়া, সা রে গা মা পা চ্যালেঞ্জ ২০০৫ এবং ইন্ডিয়ান আইডলে উপস্থিত হয়েছেন।[ তথ্যসূত্র প্রয়োজন ]   কর্মজীবন  তারা দিল্লিতে সাধক আমির খসরুর মৃত্যুবার্ষিকীর স্মরণে, জাহান-ই-খসরু অনুষ্ঠানে সঙ্গীত পরিবেশন করেছিলেন।  সুফি ভাণ্ডার ছাড়াও রুহানি বোনেরা তাদের ইউটিউব চ্যানেলে "যোগন হুঁ শিব" শিরোনামে একটি শিব ভজন প্রকাশ করেছেন। এই ভক্তিমূলক রচনাটি ভগবান শিবের প্রতি ভক্তির সারমর্মকে ধারণ করে। ইউটিউব লিংক থেকে শুনতে পারেন।   পুরস্কার এবং স্বীকৃতি    নারীশক্তি পুরস্কার (২০১৯)  রেক্স কর্মবীর গ্লোবাল ফেলোশিপ এবং কর্মবীর চক্র পুরস্কার (২০১৯)   ব্যক্তিগত জীবন  ২০১২ সালে, প্রসন্ন বিয়ে করেন রাজেশ প্রসন্নকে। তিনি একজন বাঁশি শিল্পী, যিনি বিভিন্ন জাতীয় ও আন্তর্জাতিক অঙ্গনে বাদ্য পরিবেশন করেছেন। তিনি ভারতীয় শাস্ত্রীয় বাঁশিবাদক এবং শেহনাই বাদক পণ্ডিতের পুত্র।  ২০১২ সালে, নেগি বিয়ে করেন রজনীশ নেগিকে। তিনি মার্কেটিং এডটেক প্ল্যাটফর্ম পিএমটি ইন্ডিয়া লার্নিংয়ের প্রতিষ্ঠাতা। বিয়ের পর তারা দেরাদুনে চলে আসেন।   তথ্যসূত্র    বহিঃসংযোগ     বিষয়শ্রেণী:দিল্লির নারী সঙ্গীতজ্ঞ বিষয়শ্রেণী:দিল্লির সঙ্গীতশিল্পী বিষয়শ্রেণী:সা রে গা মা পা অংশগ্রহণকারী বিষয়শ্রেণী:ভারতীয় লোক গায়ক বিষয়শ্রেণী:ভারতীয় লোক গায়িকা বিষয়শ্রেণী:কাউয়ালি বিষয়শ্রেণী:ভারতীয় সুফি
হপ্ত গম্বুজ () হল কর্ণাটক রাজ্যের গুলবর্গায় অবস্থিত বহমনী সালতানাতের একদল মাজারগুলো।  ১৪ এবং ১৫ শতকের মাঝে নির্মিত, মাজারগুলি প্রাথমিক ইন্দো-ইসলামী স্থাপত্যের উদাহরণ। মোট সাতটি মাজার রয়েছে, যার মধ্যে চারটি বহমনী শাহী খান্দানের সুলতানদের মাজার। মাজার প্রাঙ্গণটি ভারতের প্রত্নতাত্ত্বিক জরিপ দ্বারা রক্ষণাবেক্ষণ করা জাতীয় জরূরতের একটি স্মৃতিস্তম্ভ।  মাজার প্রাঙ্গণটি "দক্ষিণ সালতানাতের স্মৃতিস্তম্ভ এবং কেল্লা" এর অংশ, যা ইউনেস্কোর বিশ্ব ঐতিহ্যবাহী স্থানের অস্থায়ী তালিকায় যোগ করা বিভিন্ন কাঠামোর সমষ্টি।    ইতিহাস  মাজার প্রাঙ্গণটি ১৪ এবং ১৫ শতকের মাঝে নির্মিত হয়েছিল।  ১৪২৫ সালে রাজধানী বিদারে স্থানান্তরিত হয় এবং পরবর্তী বহমনী সুলতানদের বিদারের বহমনী মাজার প্রাঙ্গণে সমাহিত করা হয়। মাজার প্রাঙ্গণটি স্থানীয় তেজারৎ এবং প্রতিষ্ঠান দ্বারা দখল করা হয়েছে।  একজন সামাজিক কর্মী, কে এম মুজিবউদ্দীন, মাজারগুলির রক্ষণাবেক্ষণের বিষয়ে একটি আরটিআই সওয়াল দায়ের করেছেন৷    স্থাপত্য  থাম্ব|মাজারগুলো একটি বাগানে অবস্থিত স্থাপত্যশৈলী তুগলক স্থাপত্যের কথা মনে করিয়ে দেয়। শুধুমাত্র হপ্ত গম্বুজে দেখা একটি অনন্য বৈশিষ্ট্য হল দো-কোঠা বিশিষ্ট মাজার, যার একটি কোঠা সুলতানের জন্য এবং অন্যটি তার খান্দানের সদস্যদের জন্য।   এখানে মোট সাতটি মাজার রয়েছে যার মধ্যে চারটি সুলতানের মাজার। মাজারগুলো একটি বাগানে অবস্থিত।  মুজাহিদ শাহের মাজারটি পহেলা তৈরি করা হয়েছিল। এটি একটি একক কোঠাবিশিষ্ট বর্গাকার মাজার, যা কোনো বিস্তৃত অলঙ্করণ মুক্ত।  এটি একটি নিম্ন বেস উপর অবস্থিত। এটি মাজার প্রাঙ্গণের পশ্চিম প্রান্তে অবস্থিত।   দাঊদ শাহের মাজার একটি দো-কোঠা বিশিষ্ট মাজার।   শামসউদ্দীন ও গিয়াছউদ্দীন উভয়ের মাজার একই বেসমেন্ট ভাগ করে।   ফিরোজ শাহ বহমনীর মাজারটি বৃহত্তম, এবং এটি প্রাঙ্গণের মাঝে সবচেয়ে জরূরী বলে বিবেচিত হয়। এটি একটি দো-কোঠা বিশিষ্ট মাজারও। বাহ্যিক এবং অভ্যন্তরীণ উচ্চতা দুটি স্তরে বিভক্ত, দ্বিগুণ খিলান দ্বারা সাজানো। উপরের স্তরের খিলানগুলিতে জালি রীতির অলঙ্করণ রয়েছে।     তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতের সমাধি বিষয়শ্রেণী:বহমনী স্থাপত্য
ফ্রান্সেসকো কমেলি (১৭৪৪, প্যারিগিতে – ১৮১৬, বোলোগনায়) Miniati, Mara, ed. Museo di storia della scienza: catalogo. Taylor & Francis, 1991. p210 একজন ইতালীয় বৈজ্ঞানিক যন্ত্র প্রস্তুতকারক ছিলেন যার ঢালাই-বিদ্যা এবং ধাতব কাজে যথেষ্ট দক্ষতা ছিল। Museo Galileo. "Francesco Comelli". Catalogue of the Museo Galileo's Instruments on Display. catalogue.museogalileo.it  কমেলি ছিলেন একজন দক্ষ কারিগর যিনি মেশিন, যন্ত্র এবং ঘড়ি তৈরি করতেন এবং ধাতব প্রেসের নকশার একজন উদ্ভাবক।  ১৭৮০ সালে তিনি বোলোনিয়ার পাবলিক ঘড়ির "নিয়ন্ত্রক" নিযুক্ত হন। Museo Galileo. "Francesco Comelli". Catalogue of the Museo Galileo's Instruments on Display. catalogue.museogalileo.it ১৭৯১ সালে পৃথিবীর ঘূর্ণন পরিমাপ করার জন্য কোমেলির নকশা করা একটি ডিভাইস জিয়ানবাতিস্তা গুগলিয়েলমিনি পরীক্ষায় ব্যবহার করেছিলেন।    তথ্যসূত্র   বিষয়শ্রেণী:১৭৪৪-এ জন্ম বিষয়শ্রেণী:১৮১৬-এ মৃত্যু বিষয়শ্রেণী:ইতালীয় বৈজ্ঞানিক যন্ত্র নির্মাতা
বিষয়শ্রেণী:১৯৭১-এর দ্বন্দ্ব বিষয়শ্রেণী:পাকিস্তানের সামরিক ইতিহাস স্বাধীনতা যুদ্ধ বিষয়শ্রেণী:১৯৭১-এ বাংলাদেশ বিষয়শ্রেণী:পূর্ব পাকিস্তান বিষয়শ্রেণী:স্নায়ুযুদ্ধের দ্বন্দ্ব বিষয়শ্রেণী:স্বাধীনতা যুদ্ধ বিষয়শ্রেণী:পাকিস্তান–বাংলাদেশ সম্পর্ক বিষয়শ্রেণী:যুদ্ধের নামে নামকরণকৃত উইকিপিডিয়া বিষয়শ্রেণী বিষয়শ্রেণী:বাংলাদেশ জড়িত যুদ্ধ বিষয়শ্রেণী:পাকিস্তান জড়িত যুদ্ধ বিষয়শ্রেণী:ভারত জড়িত লড়াই বিষয়শ্রেণী:বিচ্ছিন্নতাবাদী বিদ্রোহ ভিত্তিক গৃহযুদ্ধ বিষয়শ্রেণী:পাকিস্তানের স্বাধীনতা পরবর্তী ইতিহাস বিষয়শ্রেণী:জাতিতত্ত্ব ভিত্তিক গৃহযুদ্ধ বিষয়শ্রেণী:ইন্দো-পাকিস্তান যুদ্ধ বিষয়শ্রেণী:বাংলাদেশে সহিংসতা বিষয়শ্রেণী:আদিবাসীদের বিরুদ্ধে সহিংসতা বিষয়শ্রেণী:ভারত জড়িত যুদ্ধ বিষয়শ্রেণী:১৯৭১-এ পাকিস্তান বিষয়শ্রেণী:পূর্ব পাকিস্তানের ইতিহাস বিষয়শ্রেণী:স্নায়ুযুদ্ধ দ্বন্দ্ব বিষয়শ্রেণী:ভারত–পাকিস্তান যুদ্ধ বিষয়শ্রেণী:বাঙালি জাতীয়তাবাদ
খ্রিস্টের অপ্সুদীক্ষা () ১৫১৫ সালে ফ্লেমিশ রেনেসাঁ চিত্রশিল্পী হোয়াকিম পাতিনির কর্তৃক ওক কাঠের ক্যানভাসে অঙ্কিত তৈলচিত্র।100 Meisterwerke, Vol. 4, Chapter 4: Kunsthistorisches Museum, Vienna চিত্রে বাইবেলে বর্ণিত সাধু বাপ্তিস্মদাতা যোহন কর্তৃক যিশু খ্রিস্টকে অপ্সুদীক্ষা দেয়ার ঘটনার চিত্রায়ন করা হয়েছে। চিত্রকর্মটি বর্তমানে ভিয়েনার কুন্সথিস্টোরিচেস যাদুঘরের সংগ্রহে রয়েছে। ভিয়েনার কুন্সথিস্টোরিচেস যাদুঘরের সংগ্রহে আসার আগে ১৬৫৯ সাল পর্যন্ত তৈলচিত্রটি অস্ট্রিয়ার আর্চডিউক লিওপোল্ড উইলহেমের ব্যক্তিগত সংগ্রহে ছিল।   বিষয়  হোয়াকিম পাতিনির চিত্রে বাইবেলের ম্যাথিউ ৩ অধ্যায়ের ১৩-১৭ স্তবকে বর্ণিত জর্দান নদীতে যোহন কর্তৃক যিশুর অপ্সুদীক্ষা নেয়া ঘটনা চিত্রায়ন করেছেন। বাইবেলের বর্ণনা অনুযারী যিশু দীক্ষা নিতে চেয়েছিলেন যোহন প্রথমে প্রত্যাখ্যান করেছিলেন, বলেছিলেন যে তিনি অযোগ্য, কিন্তু যীশু তাকে দীক্ষা দিতে রাজি করেছিলেন। যিশু যখন জল থেকে উঠলেন তখন স্বর্গ খুলে গেল এবং তিনি ঈশ্বরের আত্মাকে নেমে আসা ঘুঘুর আকারে দেখতে পেলেন। স্বর্গ থেকে একটি কণ্ঠস্বর বলল: "এটি আমার ছেলে, যাকে আমি ভালবাসি; আমি তার প্রতি সন্তুষ্ট।"   বর্ণনা  চিত্রের বামপাশে জোহনকে উটের চামড়ার চাদর ও বেল্ট পরিহিত অবস্থায় সবুজ বন ও তৃণভূমিতে পাপ স্বীকারকারী একদল সাক্ষাৎপ্রার্থিদের অপ্সুদীক্ষার বানী শোনাচ্ছেন। নীল আলখাল্লা পরিহিত যিশু তাদের পিছনে একটি ঝোপের মাঝে দাঁড়িয়ে জোহনের কথা শুনছেন। সম্মুখ ও ছবির কেন্দ্রে যোহন যিশুকে জর্দান নদীতে দীক্ষা দিচ্ছেন। যিশুর আলখাল্লা রেখে নদীতে দণ্ডায়মান, যোহন নদীতীর হতে তার মাথায় অপ্সুদীক্ষার জল দিচ্ছেন। নীল পটভূমিতে পবিত্রভূমির পাহাড় ও জর্দান নদী এবং ত্রীত্বের অপর দুই সারথি পিতা ঈশ্বর ও ঘুঘু রূপী পবিত্র আত্মার চিত্রায়ন করা হয়েছে। স্বর্গ থেকে ইশ্বর পবিত্র আত্মাকে মর্তে যিশুর সাথে নিজের যুক্তকরার জন্য অবমুক্ত করছেন।  চিত্রের সম্মুখে নিম্নভাগে পাথরে হোয়াকিম চিত্রকর হিসেবে তার নাম স্বাক্ষর করেছেন (OPVS.IOACHIM.D.PATINIER)।   কৃতিত্ব  এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে হোয়াকিম পাতিনিরের এই চিত্রটিকে উপস্থাপন করা হয়েছিল।   তথ্যসূত্র   বিষয়শ্রেণী:১৫১৫-এর চিত্রকর্ম বিষয়শ্রেণী:হোয়াকিম পাতিনিরের চিত্রকর্ম বিষয়শ্রেণী:ভিয়েনার চিত্রকর্ম পাতিনির বিষয়শ্রেণী:তৈলচিত্র
মন্টসেরাট ফুটবল অ্যাসোসিয়েশন (; এছাড়াও সংক্ষেপে এমএফএ নামে পরিচিত) হচ্ছে মন্টসেরাটের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মন্টসেরাটের রাজধানী প্লাইমাউথে অবস্থিত।  এই সংস্থাটি মন্টসেরাটের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টসেরাট চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মন্টসেরাট ফুটবল অ্যাসোসিয়েশনের সভাপতির দায়িত্ব পালন করছেন ভিনসেন্ট কাসেল এবং সাধারণ সম্পাদকের দায়িত্ব পালন করছেন টান্ডিকা হিউজেস।  কর্মকর্তা   অবস্থান  নাম সভাপতি  ভিনসেন্ট কাসেল সহ-সভাপতি  অটলি লাবোর্ডে সাধারণ সম্পাদক   কোষাধ্যক্ষ   গণমাধ্যম এবং যোগাযোগ পরিচালক   প্রযুক্তিগত পরিচালক  উইলি ডোনাচি ফুটসাল সমন্বয়কারী   জাতীয় দলের কোচ (পুরুষ)  উইলি ডোনাচি জাতীয় দলের কোচ (নারী)  কেনি ডায়ার রেফারি সমন্বয়কারী    তথ্যসূত্র  বহিঃসংযোগ  ফিফা-এ মন্টসেরাট ফুটবল অ্যাসোসিয়েশন    কনকাকাফ-এ মন্টসেরাট ফুটবল অ্যাসোসিয়েশন    বিষয়শ্রেণী:মন্টসেরাট ফুটবল অ্যাসোসিয়েশন বিষয়শ্রেণী:১৯৯৪-এ মন্টসেরাট-এ প্রতিষ্ঠিত বিষয়শ্রেণী:১৯৯৪-এ প্রতিষ্ঠিত ক্রীড়া সংস্থা বিষয়শ্রেণী:মন্টসেরাটের ক্রীড়া নিয়ন্ত্রণ সংস্থা বিষয়শ্রেণী:মন্টসেরাটের ফুটবল পরিচালনা পরিষদ বিষয়শ্রেণী:কনকাকাফের সদস্য
মজিদপুর বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  তিতাস উপজেলার দক্ষিণ-পশ্চিমাংশে মজিদপুর ইউনিয়নের অবস্থান। এ ইউনিয়নের উত্তরে জগতপুর ইউনিয়ন, পূর্বে কড়িকান্দি ইউনিয়ন, দক্ষিণে জিয়ারকান্দি ইউনিয়ন ও দাউদকান্দি পৌরসভা এবং পশ্চিমে দাউদকান্দি উপজেলার দাউদকান্দি উত্তর ইউনিয়ন ও মেঘনা উপজেলার গোবিন্দপুর ইউনিয়ন অবস্থিত।   প্রশাসনিক কাঠামো  মজিদপুর ইউনিয়ন তিতাস উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   শিক্ষা ব্যবস্থা    শিক্ষা প্রতিষ্ঠান  ২টি এমপিওভূক্ত মাধ্যমিক প্রতিষ্ঠান যথা-মজিদপুর উচ্চ বিদ্যালয় এবং লালপুর নজরুল ইসলাম উচ্চ বিদ্যালয়। একটি এমপিওভূক্ত দাখিল মাদ্রাসা যথা- শাহাপুর দাখিল মাদ্রাসা।   যোগাযোগ ব্যবস্থা    খাল ও নদী    হাট-বাজার    দর্শনীয় স্থান   মজিদপুর জমিদার বাড়ি   জনপ্রতিনিধি  চেয়ারম্যানঃ মোঃ ফারুক ‍মিয়া   আরও দেখুন   তিতাস উপজেলা  তিতাস থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:তিতাস উপজেলার ইউনিয়ন
বাংলা একাডেমি সাহিত্য পুরস্কার, বাংলাদেশে বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ২০০০ থেকে ২০০৯ সাল পর্যন্ত এই পুরস্কার প্রাপ্তরা হলেন:  ২০০০ খ্রিষ্টাব্দ এ বছর কেউ পুরস্কার পাননি।  ২০০১ খ্রিষ্টাব্দ  কায়সুল হক (কবিতা)  শামসুজ্জামান খান (গবেষণা)  আলী ইমাম (শিশু সাহিত্য)  ২০০২ খ্রিষ্টাব্দ  জাহিদুল হক (কবিতা)  মোবারক হোসেন খান (গবেষণা)  আবু সালেহ (শিশু সাহিত্য)  ২০০৩ খ্রিষ্টাব্দ  আবদুল হাই শিকদার (কবিতা)  সাঈদ-উর-রহমান (গবেষণা)  মুশাররাফ করিম (শিশু সাহিত্য)  ২০০৪ খ্রিষ্টাব্দ  আমজাদ হোসেন (উপন্যাস)  মোজাম্মেল হোসেন মিন্টু (ছোটগল্প)  মুহম্মদ আসাদ্দর আলী (গবেষণা)  জাফর আলম (অনুবাদ)  মুহম্মদ জাফর ইকবাল (বিজ্ঞান)  ফরিদুর রেজা সাগর (শিশুসাহিত্য)  ২০০৫ খ্রিষ্টাব্দ  মকবুলা মনজুর (উপন্যাস)  রেজাউদ্দিন স্টালিন (কবিতা)  আবুল কালাম মোহাম্মদ যাকারিয়া (গবেষণা)  ফখরুজ্জামান চৌধুরী (অনুবাদ)  ২০০৬ খ্রিস্টাব্দ  হরিপদ দত্ত (উপন্যাস)  শামসুল ইসলাম (কবিতা)  আলী আনোয়ার (প্রবন্ধ)  মুহাম্মদ ইব্রাহিম (পদার্থবিজ্ঞানী) (বিজ্ঞান)  মান্নান হীরা (নাটক)  আমীরুল ইসলাম (শিশুসাহিত্য)  ২০০৭ খ্রিষ্টাব্দ  মনজুরে মওলা (কবিতা)  অধ্যাপক যতীন সরকার (প্রবন্ধ ও গবেষণা)  লুৎফর রহমান রিটন (শিশুসাহিত্য)  ২০০৮ খ্রিষ্টাব্দ  ড. মাহবুব সাদিক (কবিতা)  ড. করুণাময় গোস্বামী (প্রবন্ধ ও গবেষণা)  হেলেনা খান (শিশুসাহিত্য)।  ২০০৯ খ্রিষ্টাব্দ ২০০৯ খ্রিষ্টাব্দের ১৯ ফেব্রুয়ারি ৬ জনকে পুরস্কার দেওয়ার তালিকা চূড়ান্ত হয়। ২৭ ফেব্রুয়ারি আনুষ্ঠানিকভাবে তাদের হাতে এ পদক তুলে দেয়া হয়। পুরস্কারের মূল্য এক লক্ষ টাকা। পুরস্কার পেয়েছেন-  রফিকুল হক - শিশুসাহিত্য  আনোয়ারা সৈয়দ হক - কথাসাহিত্য  অরুণাভ সরকার - কবিতা  রবিউল হুসাইন - কবিতা  আবুল আহসান চৌধুরী (গবেষণা)  সুশান্ত মজুমদার (কথাসাহিত্য)   আরও দেখুন   বাংলা একাডেমি সাহিত্য পুরস্কার (১৯৬০-৬৯)  বাংলা একাডেমি সাহিত্য পুরস্কার (১৯৭০-৭৯)  বাংলা একাডেমি সাহিত্য পুরস্কার (১৯৮০-৮৯)  বাংলা একাডেমি সাহিত্য পুরস্কার (১৯৯০-৯৯)  বাংলা একাডেমি সাহিত্য পুরস্কার (২০১০-১৯)  তথ্যসূত্র  বহিঃসংযোগ    বিষয়শ্রেণী:বাংলা একাডেমি সাহিত্য পুরস্কার বিষয়শ্রেণী:বাংলাদেশী সাহিত্য পুরস্কার বিষয়শ্রেণী:বাংলা সাহিত্য পুরস্কার বিষয়শ্রেণী:পুরস্কার বিজয়ীদের তালিকা বিষয়শ্রেণী:বাংলাদেশের বেসামরিক পুরস্কার ও সম্মাননা
thumb|upright=1.5|বিভিন্ন আকারের শিলাময় গ্রহ টিরেসট্রিয়াল গ্রহ বা শিলাময় গ্রহ (ইংরেজি: Terrestrial planet বা rocky planet) বলতে বোঝায় এমন একটি গ্রহ যা প্রধানত সিলিকেট পাথর বা ধাতু দ্বারা গঠিত। সৌরজগতের মধ্যে, কঠিন গ্রহ হচ্ছে সূর্যের কাছে অবস্থিত অভ্যন্তরীণ গ্রহগুলো। এদের কঠিন গ্রহাবরণ থাকে যা গ্যাসীয় দৈত্যদের সাথে একটি উল্লেখযোগ্য পার্থক্য তৈরি করে যেগুলো মূলত হাইড্রোজেন, হিলিয়াম ও জলের নানা ভৌতাবস্থার বিভিন্ন সংযুক্তিতে গঠিত।   বহিঃসংযোগ   SPACE.com: Q&A: The IAU's Proposed Planet Definition 16 August 2006  BBC News: Q&A New planets proposal Wednesday, 16 August 2006  বিষয়শ্রেণী:গ্রহের প্রকারভেদ   বিষয়শ্রেণী:কল্পিত ধরনের গ্রহ বিষয়শ্রেণী:গ্রহ বিষয়শ্রেণী:শিলাময় গ্রহ